ચૂંટણીની રણનીતિમાં ભાજપ કૉંગ્રેસના નેતાઓ ચૂંટણી ટાણે કોઈને કોઈ ભૂલ કરે જેની આકરી કિંમત ચૂકવવી પડે છે. અગાઉ ૨૦૧૨ની વિધાનસભાની ચૂંટણીમાં મોદીને કૉંગ્રેસ અધ્યક્ષ સોનિયા ગાંધીએ મોતના સોદાગર કહ્યા હતા અને તે મુદ્દો ભાજપે ખૂબ ઉછાળ્યો હતો અને તેનો રાજકીય લાભ લીધો હતો. આ વખતે પણ રાહુલ કે કૉંગ્રેસનાં નેતાઓ ભૂલ કે છબરડા કરે તેની રાહ જોવાઈ રહી છે? ભરતસિંહ સોલંકી કહે છે આવા લોકોની હાલત શિયાળ જેમ લાળ ટપકાવે એવી છે. હકીકત તો એ છે કે ભાજપ ખુદ સતત ભૂલ કરતું આવ્યું છે. પહેલા આનંદીબહેનને ઘરે બેસાડયા, નોટબંધી કરી પછી જીએસટીનું ભારણ લાદવાની ભૂલ કરી. લોકો જાહેરમાં કઈં બોલતા નથી પણ સમય આવે તે બતાવે છે. આમ એક પછી એક ભૂલો ખુદ ભાજપ પક્ષ કરે છે તે તેને ચૂંટણીમાં ભારે પડશે. આ ચૂંટણીમાં તે સાબિત થઇ જવાનું છે.